**Sesotho**

KGOTHALETSO TSA MASKE E ENTSWENG KA LESELA

“Ho rwala di-maske ho bohlokwa. Re batla ho kgothaletsa tshebediso e pharalletseng ya di-maske. Re kgothaletsa batho hore ba sebedise maske ya lesela, empa etsa bonnete ba hore e ba le nthwe kang mekato e meraro ya lesela. "

-Dr. Zweli Mkhize, Letona la Bophelo

TSOHLE TSEO U LOKELANG HO DI TSEBA KA DI-MASKE

Ho rwala maske ha u le dibakeng tsa setjhaba, haholo-holo dibaka tse nang le batho ba bangata, ho ka thusa ho diehisa ho tshwaetsano ya Covid-19. Le ha u rwala mask, ho hlapa matsoho le ho ba hole le batho e ntse e le dintho tsa bohlokwa ho fokotsa sekgahla sa tshwaetsano ya Covid-19.

Qoba ho tshwara maske kapa sefahleho sa hau ha u tswile le ha u khutlela hae, hlatswa maske ka sesepa le metsi hang-hang U SA SEBEDISE DI-CHEMICAL ebe u hlatswa matsoho hape.

Kamora ho hlatsuwa, di-maske di lokela ho aenwa kapa di tlohelwe kantle letsatsing hore di ome.

Ha wa lokela ho arolelana di-maske tsa hau e le hore u tsebe ho di fetola ha tse ding di hlatsuwe.

Hopola hore u se ke wa tshwara bokahare ba maske ha u rwala kapa u rola maske.

Sechaba ha sea lokela ho rwala di-maske tsa bongaka - tsena di bolokilwe e le disebeliswa tsa tshireletso tsa basebeletsi ba rona ba tlhokomelo ya bophelo bo botle ba leng moleng o kapele ntweng kgahlanong le COVID-19.

Basebeletsi ba rona ba tlhokomelo ya bophelo bo botle ba hloka di-maske tsa boemo bo holimo le metjhini e thusang ho hema hore ba dule ba phetse hantle e le hore ba tsebe ho pholosa maphelo a batho ba nang le COVID-19. Ha re ba feng disebediswa tsa ho lwana ntwa ena.